104. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 172486 της 15 Δεκ. 1999 – 14 Ιαν.  2000 (ΦΕΚ Β΄ 14) Καθορισμός δικαιωμάτων που παρακρατούν οι Άμισθοι Υποθηκοφύλακες. Έχοντας υπόψη: 1.Τις διατάξεις: α) Της παρ. 2 του άρθρου 19 του Ν. 325/76 (ΦΕΚ 125Α΄) και άρθρο, το άρθρο 29 στο Ν. 1558/85 (ΦΕΚ 137/Α). 2. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, προκαλείται όμως μείωση εσόδων του Κρατικού Προϋπολογισμού (ΚΑΕ 2376) το ύψος της οποίας δεν μπορεί να υπολογισθεί. 3.Την 1107 147/1239/6006 Α΄/4.10.1996 απόφαση του Υπουργού Οικονομικών περί αναθέσεως αρμοδιοτήτων στους Υφυπουργούς Οικονομικών, αποφασίζουμε: 1.Εκ των υπέρ αυτού εισπραττομένων δικαιωμάτων ο Άμισθος Υποθηκοφύλακας ή ο αναπληρωτής του ή ο εκτελών έργα Υποθηκοφύλακα Συμβολαιογράφος ή Ειρηνοδίκης παρακρατεί για αμοιβή του και για αντιμετώπιση των γενικών εξόδων κανονικής λειτουργίας του Υποθηκοφυλακείου, το σύνολο τούτων, εφόσον αυτά δεν υπερβαίνουν το ποσό των δραχμών τριών εκατομμυρίων πεντακοσίων χιλιάδων ετησίως (3.500.000). 6.Η.α.103-104 Οργανισμός Υποθηκοφυλακείων 2.Εάν τα εισπραττόμενα δικαιώματα υπερβαίνουν το ποσό των δραχμών τριών εκατομμυρίων πεντακοσίων χιλιάδων ετησίως, ο ειδικός Άμισθος Υποθηκοφύλακας ή ο αναπληρωτής του ή ο εκτελών έργα Υποθηκοφύλακα Συμβολαιογράφος ή Ειρηνοδίκης παρακρατεί πέραν του ανωτέρω ποσού και ποσοστό 20% επί των πέραν του ποσού των δραχμών τριών εκατομμυρίων πεντακοσίων χιλιάδων (3.500.000) εισπραττομένων, ετησίως, δικαιωμάτων. Σε καμιά όμως περίπτωση το ποσό που συνολικά παρακρατείται ετησίως, δεν μπορεί να είναι πέραν του ποσού των τεσσάρων εκατομμυρίων εννιακοσίων χιλιάδων (4.900.000) δρχ. Η ισχύς της απόφασης αυτής αρχίζει από 1.8.1999. 